ปัสสาวะสีน้ำตาลเข้มจัด เจ็บท้อง ปวดหลังร้าวมาที่เอว เวียนศรีษะ ตาพล่ามัวและปวดเบ้าตา หูอื้อ คลื่นไส้ มือสั่น ปวดเข่า (อาการแพ้อากาศไม่หาย เจ็บคอ ไอมีเสลด) อาการเริ่มเป็นเพิ่มมากขึ้นทุกๆวัน อยากทราบว่าอาการดังกล่าวมีความเสี่ยงที่จะเกิดโรคอะไรคะ❓
สวัสดีค่ะ อาการปัสสาวะสีเข้มผิดปกติ เจ็บท้อง ปวดร้าวไปหลัง อาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาไปที่หลังได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในแนะนำไปพบแพทย์เพื่อตรวจปัสสาวะยืนยันการวินิจฉัย ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้ว ไม่ควรปล่อยทิ้งไว้ ถ้าแพทย์สงสัยเรื่องไตร่วมด้วยจะมีการเจาะค่าไตหรืออัลตราซาวน์ที่ไตต่อไปการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน